एलिस्‍टर कुक के इस्‍तीफे के बाद इंग्‍लैंड को नए टेस्‍ट कप्‍तान की तलाश, जो रूट के समर्थन में आए जेम्‍स एंडरसन  
कहा-रूट टेस्‍ट कप्‍तान बनने के लिए सबसे योग्‍य प्‍लेयर
वर्ष 2015 से टीम के उप कप्‍तान हैं जो रूट
वे अपने काम को अच्‍छी तरह अंजाम देना जानते हैं
एलिस्‍टर कुक के इंग्‍लैंड के टेस्‍ट कप्‍तान के पद से इस्‍तीफा देने के बाद नए कप्‍तान की तलाश शुरू हो गई है. कुक ने सोमवार को टेस्ट टीम की कप्तानी से इस्तीफा दे दिया था. इस की पूरी संभावना है कि मध्‍य क्रम के बल्‍लेबाज जो रूट को टेस्‍ट कप्‍तानी सौंपी जा सकती है. रूट की इस दावेदारी को इंग्‍लैंड टीम के सबसे सफल गेंदबाज जेम्‍स एंडरसन का भी समर्थन मिला है. एंडरसन ने कहा है कि उप कप्‍तान रूट टेस्‍ट कप्‍तान बनने के सबसे योग्‍य खिलाड़ी हैं. बीबीसी ने 'टफ्फर्स एंड द वॉन क्रिकेट शो' में एंडरसन के हवाले से लिखा है, 'रूट काफी शांत रहते हैं लेकिन उनमें काफी आग है. वह प्रतिभाशाली और युवा हैं.' गौरतलब है कि रूट 2015 से टीम के उप कप्तान की जिम्मेदारी संभाल रहे हैं. उन्होंने 13 दिसंबर 2012 को टेस्ट में पदार्पण किया था. तब से लेकर अभी तक किसी बल्लेबाज ने टेस्ट में उनसे ज्यादा रन नहीं बनाए हैं. रूट ने इस दौरान 4,594 रन बनाए हैं.
रूट के समर्थन में एंडरसन ने कहा, ' जो व्यक्तिगत तौर पर बात कर लोगों को जानते हैं. वह जब भी कुछ बोलते हैं तो कायदे की ही बात बोलते हैं.' दाएं हाथ के इस तेज गेंदबाज ने कहा, ' रूट कप्तानी के प्रबल दावेदार हैं. हालांकि यह फैसला बड़ा होगा क्योंकि वह हमारे मुख्य खिलाड़ी हैं और इसलिए आप उन पर दबाव नहीं बनाना चाहेंगे.' एंडरसन ने कहा, "जब कुक कुछ देर के लिए मैदान से चले जाते थे, रूट जिम्मेदारी संभालते थे और बदलाव करते थे. वे इस काम को बेहद अच्‍छी तरह से अंजाम देते थे. उप-कप्तान के लिए यह मुश्किल होता है जब कप्तान मैदान से बाहर चला जाए और उसे जिम्मेदारी संभालनी पड़े. मेरे और स्टुअर्ट ब्रॉड के लिए कई बार उनके पास जाना और रणनीति के बारे में बात करना मुश्किल होता था लेकिन वह इसे बड़े अच्छे से निभाते थे.' 30 साल के जो रूट ने अब तक 54 टेस्‍ट में इंग्‍लैंड टीम का प्रतिनिधित्‍व किया है. उन्‍होंने 52.80 के प्रभावी औसत से 4594 रन बनाए हैं, जिसमें  254 रन उनका सर्वोच्‍च स्‍कोर रहा है. रूट अब तक 11 शतक लगा चुके हैं. अपनी ऑफ ब्रेक गेंदबाजी से वे टेस्‍ट में 15 विकेट भी हासिल कर चुके हैं.    

रूट के समर्थन में एंडरसन ने कहा, ' जो व्यक्तिगत तौर पर बात कर लोगों को जानते हैं. वह जब भी कुछ बोलते हैं तो कायदे की ही बात बोलते हैं.' दाएं हाथ के इस तेज गेंदबाज ने कहा, ' रूट कप्तानी के प्रबल दावेदार हैं. हालांकि यह फैसला बड़ा होगा क्योंकि वह हमारे मुख्य खिलाड़ी हैं और इसलिए आप उन पर दबाव नहीं बनाना चाहेंगे.' एंडरसन ने कहा, "जब कुक कुछ देर के लिए मैदान से चले जाते थे, रूट जिम्मेदारी संभालते थे और बदलाव करते थे. वे इस काम को बेहद अच्‍छी तरह से अंजाम देते थे. उप-कप्तान के लिए यह मुश्किल होता है जब कप्तान मैदान से बाहर चला जाए और उसे जिम्मेदारी संभालनी पड़े. मेरे और स्टुअर्ट ब्रॉड के लिए कई बार उनके पास जाना और रणनीति के बारे में बात करना मुश्किल होता था लेकिन वह इसे बड़े अच्छे से निभाते थे.' 30 साल के जो रूट ने अब तक 54 टेस्‍ट में इंग्‍लैंड टीम का प्रतिनिधित्‍व किया है. उन्‍होंने 52.80 के प्रभावी औसत से 4594 रन बनाए हैं, जिसमें  254 रन उनका सर्वोच्‍च स्‍कोर रहा है. रूट अब तक 11 शतक लगा चुके हैं. अपनी ऑफ ब्रेक गेंदबाजी से वे टेस्‍ट में 15 विकेट भी हासिल कर चुके हैं.